Horus’ øye

**Horus' øye** er et gammelegyptisk beskyttelsessymbol, samt et symbol på kongemakt og god helse. Øyet er personifisert i gudinnen Wadjet, (også skrevet *Wedjat*, eller *Udjat*, *Uadjet*, *Wedjoyet*, *Edjo* eller *Uto*). Horus' øye er beslektet med Ras øye, tilhørende en annen gud, Ra, men som representerer mange av de samme konseptene. 

Navnet *Wadjet* kommer av *wadj*, som betyr «grønn»; følgelig har ordet betydningen «den grønne». For antikkens grekere og romere var øyet kjent som *uraeus*, av egyptisk *iaret*, «den oppstandne», avledet av bildet av en kobra som reiser seg i selvbeskyttelse. Wadjet var blant de tidligste av de egyptiske gudeskikkelsene som senere ble assosiert med andre gudinner som Bastet, Sekhmet, Mut og Hathor. Hun var vernegud for Nedre Egypt, og den store Nildelta-helligdommen *per-nu* falt under hennes beskyttelse. Hathor avbildes også med dette øyet. 

Begravelsesamuletter var ofte utformet i form av Horus' øye. Horus' øye er det «sentrale innslaget» i syv gull-, fajanse-, karneol- og lasursteins-armbånd funnet på mumien til Shoshenq II. Wedjaten «hadde til hensikt å beskytte faraoen [her] i etterlivet» og beskytte mot ondskap. Sjømenn fra oldtidens Egypt og Midtøsten malte ofte dette symbolet på skipsbaugen for å sikre trygg sjøfart.

## Horus

Horus var den gammelegyptiske himmelguden som vanligvis ble avbildet som en falk, mest sannsynlig en lanner- eller vandrefalk. Hans høyre øye, «soløyet», var assosiert med solguden Ra. Øyesymbolet representerer merkene rundt et falkeøye, inkludert «tåremerkene» som kan finnes under øyet. Speilbildet, det vil si venstreøyet, kjent som «måneøyet», representerer månen og guden Djehuti (Thoth).

I en av mytene river Set ut Horus' venstre øye i kampene om tronen i kjølvannet av Osiris' død. Mesteparten av øyet ble gjenopprettet av enten Hathor eller Thoth (med siste del av øyet muligens erstattet på magisk vis). Da Horus' øye ble gjenvunnet ofret Horus det til faren Osiris, i håpet om å vekke ham til live igjen. Dermed ble ofte Horus' øye brukt til å symbolisere offer, helbredelse, gjenopprettelse, og beskyttelse.

## Som hieroglyf og tegn
Det finnes syv forskjellige hieroglyfer som representerer øyet, hvorav «ir.t» er vanligst på egyptisk, som også har betydningen «å lage eller gjøre», eller «en som gjør». I egyptisk mytologi var ikke øyet et passivt synsorgan, men mer et middel for handling, beskyttelse eller vrede.

Horus' øye var representert som en hieroglyf, designert som «D10» i Gardiners tegnliste. Den representeres i Unicode-tegnbolken for egyptiske hieroglyfer som U+13080 (𓂀).

## Aritmetikk og matematikk

På gammelegyptisk var de fleste brøkdeler skrev som en sum av to eller fler stambrøker (en brøk med 1 som teller), der skriftlærde eide svartabeller. Dermed ville man i stedet for  skrive  + .

Forskjellige deler av Horus' øye var tenkt å ha blitt brukt av gammelegyptere for å representere 1 delt på de første seks potensene av 2:
: Øyets høyreside = 
: Pupillen = 
: Øyebrynet = 
: Øyets venstreside = 
: Den krumme halen =  
: Tåren = 

Rhind-papyrusen inneholder tabeller med «Horus' øye-brøker».

Studier i egyptisk matematikk utført fra 1970-årene til i dag har tydelig vist at denne teorien er feilaktig, og Jim Ritter avviste teorien definitivt i 2003. Utviklingen av symbolene brukt i matematikk, dog liknende de forskjellige delene av Horus' øye, er i dag kjent å være distinkt.

## Bildegalleri

Fil:A post-Meroitic era Nubian royal crown from Ballana Tomb 118 by John Campana.jpg|En nubisk kongekrone.
Fil:Egypte louvre 068 coffret.jpg|Trekasse som avbilder Horus' øyne dekorert med bronse, sølv, elfenbein og gull.
Fil:Faience vessel with Bes.jpg|Fajansekrukke. Guden Bes holder øynene.
Fil:Wedjat collection.jpg|Amulettsamling ved British Museum (rom 62).
Fil:Eye Horus Louvre Sb3566.jpg|Wadjet-amulett i leirtøy på utstilling hos Louvre, ca. 500–300 f.Kr.
Fil:Canaanite - Scarab with "Udjat" Eyes - Walters 4239 - Bottom.jpg|Skarabé hos Walters Art Museum.


## Referanser


## Eksterne lenker

*Wadjet-øyetatoveringer assosiert med Hathor avbildet på en 3000 år gammel mumie